CELEX: 62019TN0139
Language: hu
Date: 2019-03-04 00:00:00
Title: T-139/19. sz. ügy: 2019. március 4-én benyújtott kereset — Pilatus Bank kontra EKB

15.4.2019   
            
            
               HU
            
            
               Az Európai Unió Hivatalos Lapja
            
            
               C 139/106
            
         
      2019. március 4-én benyújtott kereset — Pilatus Bank kontra EKB
      (T-139/19. sz. ügy)
      (2019/C 139/108)
      Az eljárás nyelve: angol
      
         Felek
      
      
         Felperes: Pilatus Bank plc (Ta’Xbiex, Málta) (képviselők: O. Behrends, M. Kirchner és L. Feddern ügyvédek)
      
         Alperes: Európai Központi Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  az EUMSZ 264. cikk alapján semmisítse meg a megtámadott határozatot, amellyel az EKB megtagadta, hogy az egységes felügyeleti mechanizmusról szóló rendelet (1) 6. cikke (5) bekezdésének b) pontja alapján átvegye a felperes feletti közvetlen felügyeletet;
               
            
                  —
               
               
                  az alperest kötelezze a felperesi költségek viselésére a Törvényszék eljárási szabályzatának 134. és 135. cikke értelmében.
               
            
         Jogalapok és fontosabb érvek
      
      Keresete alátámasztása érdekében a felperes kilenc jogalapra hivatkozik.
      
                  1.
               
               
                  Az első jogalap azon alapul, hogy az EKB tévesen feltételezi, hogy már nincs hatásköre a felperes feletti felügyelet ellátására azt követően, hogy a felperes működési engedélyét visszavonták.
               
            
                  2.
               
               
                  A második jogalap azon alapul, hogy az EKB köteles átvenni a felügyeletet, mivel magas szintű felügyeleti normákat kell fenntartania.
               
            
                  3.
               
               
                  A harmadik jogalap a hatékony jogorvoslathoz való jognak és a fegyveregyenlőség elvének a megsértésén alapul.
               
            
                  4.
               
               
                  A negyedik jogalap a bizalomvédelem és a jogbiztonság elvének megsértésén alapul.
               
            
                  5.
               
               
                  Az ötödik jogalap az arányosság elvének megsértésén alapul.
               
            
                  6.
               
               
                  A hatodik jogalap a hatáskörrel való visszaélésen alapul.
               
            
                  7.
               
               
                  A hetedik jogalap a megfelelő indokolás hiányán alapul.
               
            
                  8.
               
               
                  A nyolcadik jogalap a védelemhez és a meghallgatáshoz való jog megsértésén alapul.
               
            
                  9.
               
               
                  A kilencedik jogalap azon elv megsértésén alapul, hogy saját felróható magatartására előnyök szerzése végett senki sem hivatkozhat (nemo auditur propriam turpitudinem allegans).
               
            
         (1)  Az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendelet (HL 2013. L 287., 63. o.).